বিপাশার মিউজিক অ্যালবাম প্রকাশে নচিকেতা-জোজো

কলকাতা: সম্প্রতি সংগীত শিল্পী বিপাশা সেন রায়ের(Bipasha Sen Roy) প্রথম মিউজিক অ্যালবাম ‘তুমসা নেহি হ্যায়'(Tumse Nehi Hai)এর আনুষ্ঠানিক প্রকাশ করলেন জনপ্রিয় গায়ক নচিকেতা চক্রবর্তী(Nachiketa Chakraborty) ও জোজো(jOJO)। গানটি গেয়েছেন বিপাশা এবং মিউজিক ভিডিওতে তার বিপরীতে অভিনয় করেছেন মনপ্রিত সিং। আজও যখন মেয়েরা সামাজিক ক্ষোভ-বিচার এবং নানান অন্ধকারময় পথ হাঁটছে তখন স্বপ্নকে হাতিয়ার করে যেন এক টুকরা আলো জ্বালিয়েছে বিপাশা। স্বপ্ন সফল হওয়াটা যেন জীবনেরই উদযাপন।
এই গান বিপাশার কাছে স্বপ্ন। সে যেন তার সাহস উদযাপন করেছে। জীবনের নানান সুখ-দুঃখের হিসেব-নিকেশ থেকে অনেক উপরে উঠে গিয়ে এই অ্যালবামটার পরে বিপাশা বিশ্বাস করতে শুরু করেছে যে বারবার পতনের পরেও উঠে দাঁড়ানো সম্ভব। তাই স্বপ্ন দেখা কখনো ভুলে যায়নি সে। তাই বিপাশার প্রথম মিউজিক অ্যালবাম ‘তুমসে নেহি হ্যায়’ এর আনুষ্ঠানিক প্রকাশ করে গায়ক নচিকেতা এবং জোজো দুজনেই যথেষ্ট খুশি।

আরও পড়ুন:সৃজিতের ‘লহ গৌরাঙ্গের নাম রে’-তে থাকছে চমক

‘প্রিন্স দি ক্লাব’ এ গানটির জমজমাট আনুষ্ঠানিক প্রকাশ হয়ে গেল। গানটি শুনে প্রশংসায় ভরিয়ে দিল নচিকেতা ও জোজো। গানটি লিখেছেন জয় মন্ডল, চিত্রগ্রহণে ছিলেন অনিকেত মুখোপাধ্যায়,সংগীত আয়োজন করেছেন আমির আলী। কোরিওগ্রাফি করেছেন মুকেশ রায় ম্যাক্স। বিপাশার ইউটিউব চ্যানেলে গানটি শ্রোতা-দর্শকরা দেখতে পাবেন।